Den russisk-persiske krigen (1722–1723)

Den russiske-persiske krigen 1722–1723, av russiske historikere kalt Det persiske felttoget til Peter den store, var en krig mellom Russland og Persia (Iran) utløst av at tsaren ønsket å utvide makten til Russland i regionene rundt Det kaspiske hav og Sør-Kaukasus for å hindre at rivalen deres, Det osmanske riket, fikk kontroll over regionene nå når Safavidene gradvis ble svekket. 

Før felttoget sikret Peter I av Russland en allianse med den georgiske kongen Vakhtang VI av Kartli og katolikosen av Armenia Asdvadzadur. Disse kristne herskerne søkte støtte hos russerne i konfliktene deres med Persia og det ekspansjonistiske Osmanske riket.

I juli 1722 gikk om lag  russere og kosakker om bord i den nybygde kaspiske flotiljen ledet av admiral Fjodor Apraksin fra Astrakhan. De ble senere møtt av omtrent  kavalerister og kosakker som marsjerte over land fra Volgograd. Den 23. august 1722 erobret den russiske arméen Derbent sør i Dagestan. Men denne høsten tvang stormer i Kaspihavet Peter den store til å vende tilbake til Astrakhan og etterlot russiske garnisoner i Derbent og Svjatoj Krest. I september 1722 slo Vakhtang VI leir ved Ganja med en samlet georgisk-armensk armé på  mann for å slutte seg til det russiske felttoget. Etter å ha fått meldinger om at Peter I hadde dratt nordover for vinteren, vendte de tilbake til Tbilisi i november. 

I desember 1722 erobret den russiske arméen og marinen, under generalmajor Mikhail Matjusjkin, Rasht og i juli 1723 Baku. Suksessen til russerne og den tyrkiske invasjonen av de persiske områdene i Sør-Kaukasus våren 1723, tvang Tahmasp II til å undertegne en fredsavtale i St. Petersburg, hvor han overga Derbent, Baku, og de persiske provinsene Sjirvan, Gilan, Mazandaran og Astrabad til russerne den 12. september 1723. 

I 1735, like før den russisk-tyrkiske krigen, ga tsarinne Anna Ioannovna alle de annekterte områdene tilbake til Persia som et vilkår for å opprette en allianse med perserne mot Det osmanske riket.
Kilder
 Great Soviet Encyclopedia (russisk)
 The Armenian Rebellion of the 1720s and the Threat of Genocidal Reprisal

Kategori:Tidlig moderne tid i Aserbajdsjan
Kategori:Safavide-dynastiet
Kategori:Konflikter i 1722
Kategori:Konflikter i 1723

Kategori:1700-tallet i Aserbajdsjan
Kategori:Dagestan
Kategori:1722 i Asia
Kategori:1723 i Asia
Kategori:1722 i Europa
Kategori:1723 i Europa

Kategori:1722 i Russland
Kategori:1723 i Russland
Kategori:1722 i Iran
Kategori:1723 i Iran
Kategori:Bakus historie
Kategori:1700-tallet i Georgia
Kategori:Kriger med deltagelse av Georgia
Kategori:Gilan
Kategori:Kriger med deltagelse av tsjerkessere
Kategori:Kriger med deltagelse av Armenia
Kategori:Ukrainas militærhistorie

Kategori:Russlands militærhistorie